
	         № 20
	                  Чолпон-Ата шаары




Өз ара сооданын алкагында эсептешүүлөрдү жүзөгө ашырууда Евразия экономикалык бирлигине мүчө мамлекеттердин улуттук валюталарын пайдаланууну кеңейтүү боюнча мындан аркы иштер жөнүндө


1. Евразия экономикалык бирлигине мүчө мамлекеттердин өз ара соодасында улуттук валюталарды пайдаланууну өнүктүрүү боюнча Сунуштамалар жактырылсын.
2. Евразия экономикалык комиссиясынан Евразия экономикалык бирлигине мүчө мамлекеттердин өкмөттөрү жана борбордук (улуттук) банктары менен биргеликте Евразия экономикалык комиссиясынын кеңешине сунуштамаларды ишке ашыруунун жүрүшү тууралуу жарым жылда бир жолу маалымдап туруу суралсын.
3.Ушул тескеме кабыл алынган күндөн тартып күчүнө кирет.
 
Евразия өкмөттөр аралык кенештин мүчөлөрү:

	
Армения Республикасынан
	
Беларусь Республикасынан

Республикасынан

Федерациясынан


                                                                                        






	
5


                                                                                           ЖАКТЫРЫЛДЫ
                                                                         Евразия Өкмөттөр аралык
                                                                        кеңештин      2022-жылдын
                                                                          26-августундагы     № 20 
                                                                      тескемеси  менен



Евразия экономикалык бирлигине мүчө мамлекеттердин өз ара соодасында улуттук валюталарды пайдаланууну өнүктүрүү боюнча
СУНУШТАМАЛАР

 
Евразия экономикалык бирлигинин өнүгүшү жана ЕАЭБге мүчө мамлекеттердин ортосундагы өз ара сооданын ырааттуу өсүшү өз ара эсептешүүлөрдө улуттук валюталардын үлүшүнүн жогорулашы менен коштолот. Бирлик түзүлгөндөн бери жети жыл аралыгында алардын үлүшү 70% дан ашып, 2022-жылга карата 74% көрсөткүчкө жеткен.
	Улуттук валюталарды пайдаланууну кеңейтүү ЕАЭБге мүчө мамлекеттердин кооперациялык байланыштарын чыңдоого, ошондой эле улуттук экономикалардын тышкы факторлордон көз карандысыздыгын жогорулатууга өбөлгө түзөт.
Эл аралык соода архитектурасынын өзгөрүшү, логистикалык чынжырлардын глобалдык кайра түзүлүшү улуттук валюталарда эсептешүүлөрдү андан ары сапаттуу көбөйтүү үчүн шарттарды түзөт. Улуттук экономикалардын экономикалык суверенитетин камсыз кылуунун маанилүү фактору сыяктуу эсептөөлөрдүн ролу мындан ары ырааттуу өсө берет.
	Бүгүнкү күндө улуттук валюталардын олуттуу үлүшүнө, ошондой эле жагымдуу экономикалык конъюнктурага карабастан, эсептешүүлөр Бирликтин мүчө мамлекеттеринин өз ара соодасынын алкагында экономикалык байланыштардын андан ары өнүгүшүнө тоскоол болгон чектөөлөргө туш болушу сейрек эмес. Бул өз ара соода үчүн тобокелдиктерди жаратат, белгисиздик факторун жогорулатат, натыйжада ЕАЭБдин мүчө мамлекеттеринин чарба субъекттерине жана керектөөчүлөрүнө терс таасирин тийгизет.
	Мындан тышкары Бирликке мүчө мамлекеттердин улуттук валюталарында көрсөтүлгөн биржалык инструменттер өнүгүү үчүн олуттуу потенциалга ээ болот
	ЕЭСке мүчө мамлекеттердин улуттук валюталарында эсептешүүлөрдү өнүктүрүү боюнча макулдашылган иштерди уюштуруу максатында бул сунуштамалар ушул иштин негизги багыттарын жана артыкчылыктуу милдеттерин, ошондой эле аларга жетишүүнүн индикаторлорун бөлүп көрсөтөт
	Артыкчылыктуу багыттар катары төмөнкүлөрдү бөлүп көрсөтүү зарыл:
	1. ЕАЭБ алкагында көзкарандысыз төлөм инфраструктураларын өнүктүрүү.
Бул багытта сунуш кылынат:
1.1. ЕАЭБ мүчө мамлекеттеринин улуттук төлөм карталарынын тутумдарынын тутумдар  аралык өз ара аракеттенүүсүн камсыз кылуу.
Бүгүнкү күндө Бирликке мүчө мамлекеттерде төлөм карталарынын төмөнкү улуттук тутумдары иштеп жатат, алардын ортосунда тутумдар аралык өз ара аракеттенүү уюштурулган – «Армениан Кард» Армения Республикасында, Беларусь Республикасында «Белкарт», Кыргыз Республикасында «Элкарт» жана Россия Федерациясында «Мир». Мындан тышкары Казакстан Республикасында төлөм карталарынын улуттук банктар аралык тутумун түзүү боюнча иштер жүргүзүлүүдө.
	Бирликтин алкагында улуттук валюталарда трансчек аралык төлөмдөрдүн жана эсептешүүлөрдүн ырааттуу өсүп жаткан үлүшү, ошондой эле чет өлкөлүк төлөм тутумдарын пайдалануу менен байланышкан тобокелдиктер ЕАЭБ өлкөлөрүнүн иштеп жаткан улуттук төлөм тутумдарынын тутумдар аралык өз ара аракеттенүүсүн уюштуруу зарылчылыгын шарттайт.
Бул сунуштаманы ишке ашыруунун индикатору ЕАЭБге мүчө мамлекеттердин улуттук төлөм карталарын өз ара кабыл алууну камсыз кылуу болуп саналат.
1.2 ЕАЭБ өлкөлөрүнүн банктарынын улуттук валюталарда корреспонденттик эсептеринин жетиштүү тармагынын иштеши.
Бүгүнкү күндө ЕАЭБдин алкагында Бирликке мүчө мамлекеттердин банктары тарабынан ачылган корреспонденттик эсептердин өнүккөн тармагын пайдалануу менен Бирлик өлкөлөрүнүн чарба субъекттеринин трансчек аралык эсептешүүлөрү жүзөгө ашырылууда. Корреспонденттик мамилелер ЕАЭБге мүчө мамлекеттердин 200дөн ашык коммерциялык банктарынын ортосунда түзүлгөн. Корреспонденттик эсептердин түзүлгөн тармагы жалпысынан Бирлик өлкөлөрүнүн өз ара соодасынын алкагында эсептешүүлөрдү жүзөгө ашырууну камсыз кылат.
 Мында өз ара эсептешүүлөрдө улуттук валюталардын үлүшүнүн ырааттуу өсүшүн эске алуу менен корреспонденттик эсептерди пайдалануу аркылуу эсептешүүлөрдү андан ары өнүктүрүү улуттук валюталарда ачылган эсептердин үлүшүн ырааттуу көбөйтүү менен түзүлгөн корреспонденттик тармактын иштешин сактоону болжолдойт.
	Бул сунуштаманы ишке ашыруунун индикатору ЕАЭБ өлкөлөрүнүн улуттук валюталарында түзүлгөн корреспонденттик эсептер тутуму аркылуу Бирлик өлкөлөрүнүн экономикалык операторлорунун ортосунда эсептешүүлөрдү жүзөгө ашыруу болуп саналат.
1.3 Өз ара корреспонденттик эсептер боюнча трансчегаралык эсептешүүлөрдүн алкагында SWIFT финансылык маалыматты колдонбой алмашуу мүмкүнчүлүгүн камсыз кылуу.

ЕАЭБге мүчө мамлекеттердин өз ара соодасынын алкагында ачык корреспонденттик эсептер боюнча эсептешүүлөрдү үзгүлтүксүз жүзөгө ашыруу SWIFT финансылык маалымат алмашуунун каналдарын пайдалануу мүмкүнчүлүгүнө түздөн-түз көз каранды. 
Бүгүнкү күндө ЕАЭБтин мүчө мамлекеттери тарабынан Бирлик өлкөлөрүнүн улуттук (борбордук) банктарын өз ара сооданын алкагында чарба субъекттердин эсептешүүлөрүн жүзөгө ашыруу үчүн зарыл болгон финансылык маалыматтарды кепилденген берүүнү камсыз кылуучу Россия банкынын финансылык билдирүүлөрдү берүү тутумуна (СПФС менен) кошуу боюнча активдүү иш жүргүзүлүүдө 
Мындан тышкары ЕАЭБ мүчө мамлекеттеринин ортосунда финансылык маалыматты тоскоолдуксуз берүү мүмкүнчүлүктөрүн кеңейтүүгө ЕАЭБ мүчө мамлекеттеринин коммерциялык финансылык уюмдарын Россия банкынын СПФСна кошуу, анын ичинде кызмат бюросу түрүндө кошуу өбөлгө түзөт.
Өз ара корреспонденттик эсептер боюнча (2022-жылдын аягына чейин)тышкы соода ишин тейлеген кредиттик уюмдардын SWIFT финансылык маалыматтарды алмашуу үчүн альтернативалуу каналдарды, анын ичинде Россия банкынын СПФСин трансчек аралык эсептешүүлөрдү жүзөгө ашырууда пайдалануу мүмкүнчүлүгүн камсыз кылуу бул сунуштаманы ишке ашыруунун индикатору болуп саналат. 
	2.  Улуттук валюталарда уюшкан сооданы өнүктүрүү.
Бул багытта сунуш кылынат:
2.1. ЕАЭБдин улуттук валюталарынын валюта жуптары менен соода жүргүзүүнү өнүктүрүү 
Бирликтин алкагында улуттук валюталардагы эсептешүүлөрдүн үлүшүн ырааттуу көбөйтүү тиешелүү валюталарды сатып алуу (алмашуу) боюнча операцияларга узак мөөнөттүү суроо-талапты калыптандырат. Түзүлгөн контракттар боюнча өз ара эсептешүүлөрдө колдонуу үчүн валютаны сатып алууну камсыз кылуучу негизги механизмдердин бири биржалык валюта рыногу болуп саналат.
ЕЭСке мүчө мамлекеттердин улуттук валюталарынын валюта жуптары менен биржалык соодалашууну өнүктүрүү потенциалынын көрсөткүчү катары улуттук валюталардын валюта жуптарынын соодасынын ар айлык көлөмүнүн өсүшү кызмат кыла алат. Мисалы, Россия рубли – Казакстан теңге алмашуу жуп боюнча иш көлөмү Москва биржасында 2022-жылдын 1-жарым жылдыгында 2021-жылдын 2 жарым жылдыгына караганда 3,05 эсеге көбөйгөн
Бирлик өлкөлөрүнүн валюталарынын валюта жуптары менен биржалык соодалашуунун көлөмү бүгүнкү күндө резервдик валюталардын валюта жуптарына салыштырмалуу аз экендигине карабастан, өз ара эсептешүүлөрдүн түзүмү менен, ошондой эле өз ара сооданын өсүп жаткан үлүшү менен түп-тамырынан шартталган алардын өсүү потенциалы ЕАЭБдин алкагында жогору катары бааланат.
 Мындай тооруктардын ликвиддүүлүгүн камсыз кылуу, ошондой эле Бирликтин өлкөлөрүнүн ири банктарынын – тиешелүү валюталар боюнча ликвиддүүлүктү берүүчүлөрдүн катышуусу үчүн шарттарды түзүү, ошондой эле тооруктун катышуучуларына өз ара жол берүү жана баарыдан мурда ЕАЭБ мүчө мамлекеттеринин экономикаларынын реалдуу сектору тарабынан бул валюталарга суроо-талапты камсыз кылуу максатында ЕАЭБ өлкөлөрүнүн биржаларынын ортосунда эки тараптуу макулдашууларды түзүү жолу менен улуттук валюталарда өз ара котировкаларды түзүү зарыл.
Бул сунуштаманы ишке ашыруунун индикатору болуп төмөндөгүлөр саналат:
-ЕАЭБге мүчө мамлекеттердин биржаларында ЕАЭБ улуттук валюталарынын валюта жуптары менен соода жүргүзүү;
2.2 ЕАЭБге мүчө мамлекеттердин чарба субъекттеринин катышуусу менен улуттук валюталарда товардык-сырьелук активдерди уюшкан сооданы ишке киргизүү.
Уюштурулган (биржалык) соода товардык-чийки зат активдерине басмырлоосуз жетүүнү камсыз кылуунун, ошондой эле аларга адилет баа берүүнүн негизги куралдарынын бири катары кызмат кылат.
Бул багытты өнүктүрүү Евразия экономикалык интеграциясын өнүктүрүүнүн 2025-жылга чейинки стратегиялык багыттарында түздөн-түз каралган (Жогорку Евразия экономикалык кеңешинин 2020-жылдын 
11-декабрындагы  № 12 чечими менен бекитилген) ЕАЭБди өнүктүрүүнүн келечектүү максаттарынын бири катары товарлардын жалпы уюшулган рыногун түзүү.
2025-жылга чейин Евразия экономикалык интеграциясын өнүктүрүүнүн стратегиялык багыттарына ылайык ЕАЭБ мүчө мамлекеттеринин товардык биржаларына соода ишинин субъекттерин өз ара адилеттүү жол берүү үчүн укуктук жана уюштуруучулук негиздерди этап-этабы менен түзүү бүгүнкү күндө бул милдетти практикалык ишке ашыруунун артыкчылыктуу багыты болуп эсептелет.
Бул милдетти ишке ашыруу ЕАЭБ мүчө мамлекеттеринин улуттук рынокторун товардык биржаларда тооруктарды уюштуруунун жаңы шарттарына ылайыкташтырууга мүмкүндүк берет.
Бул сунуштаманы ишке ашыруунун индикаторлору:
-товарлардын жалпы биржалык рыногун өнүктүрүү программасын, анын ичинде ЕАЭБдин мүчө мамлекеттеринин уюшулган тооруктарында ЕАЭБ мүчө мамлекеттеринин чарбакер субъекттеринин катышуусу менен товардык-чийки зат активдерин сатууну баштоо үчүн шарттарды түзүүгө багытталган иш-чараларды даярдоо.
3.  Улуттук валюталарды пайдаланууну кеңейтүү маселелери боюнча бизнес коомчулугу менен иштешүүнү активдештирүү.
Бирликке мүчө мамлекеттердин чарба субъекттерине эсептешүүлөрдүн артыкчылыктары жана мүмкүнчүлүктөрү тууралуу маалыматтарды жеткирүү, ошондой эле өз ара сооданын алкагында улуттук валюталарда, ошондой эле ЕАЭБге мүчө мамлекеттердин улуттук валюталарында эсептешүүлөрдү өнүктүрүү боюнча биргелешкен сунуштарды (анын ичинде ЕАЭБ Ишкер кеңешинин базасында) иштеп чыгуу Евразия экономикалык комиссиясынын (ЕЭК) жана ЕАЭБ мүчө мамлекеттеринин ыйгарым укуктуу органдарынын биргелешкен ишинин маанилүү багыты болуп саналат.
ЕАЭБ мүчө мамлекеттерине улуттук бизнес-ассоциацияларды мүчө мамлекеттер өз ара сооданын алкагында улуттук валюталарды пайдаланууну кеңейтүү боюнча жүргүзүп жаткан иштерге активдүү тартуу сунушталат.

Жүргүзүлүп жаткан биргелешкен иш Бирликтин мүчө мамлекеттеринин чарбакер субъекттеринин өз ара соодалашуунун алкагында улуттук валюталарда өз ара эсептешүүлөрүн этап-этабы менен кеңейтүү үчүн шарттарды түзөт.

